Bag‘doddagi politsiya bo‘limida portlagan avtomobil 6 nafar politsiyachi umriga zomin bo‘ldi

28-avgust, juma kuni Iroq poytaxtidagi politsiya bo‘limi avtoturargohiga qo‘yilgan minalashtirilgan mashinaning portlashi oqibatida olti nafar politsiyachi halok bo‘ldi, o‘n kishi jarohatlandi. Bu haqda “RIA Novosti” xabar bermoqda.

Portlashdan avval politsiya xodimlari shubhali ko‘ringan avtomobilni bo‘limga keltirgan. Ichiga portlovchi modda qo‘yilgani aniqlangan mashina minadan zararsizlantirish amaliyoti chog‘ida portlab ketgan.
Halok bo‘lganlarning uch nafari sapyorlardir.